ದಲಿತ ಯುವತಿ ಅತ್ಯಾಚಾರಕೊಲೆ ಹೊಳಲ್ಕೆರೆಯಲ್ಲಿ ಕರ್ನಾಟಕ ದಲಿತ ಸಂಘರ್ಷ ಸಮಿತಿಯಿಂದ ಬೃಹತ್ ಪ್ರತಿಭಟನೆ ಸುದ್ದಿದಿನ,ಚಿತ್ರದುರ್ಗ ಹೊಳಲ್ಕೆರೆ : ಮನಿಷಾಳ ಸಾಮೂಹಿಕ ಅತ್ಯಾಚ್ಯಾರ ಹಾಗೂ ಕೊಲೆಗೆ ಸಂಬಂದಿಸಿದಂತೆ ನೇರ ಹೊಣೆಯನ್ನು ಹೊತ್ತು ಉತ್ತರ ಪ್ರದೇಶದ ಮುಖ್ಯಮಂತ್ರಿ ಯೋಗಿ ಆದಿತ್ಯನಾತ್ ತಮ್ಮ ಸ್ಥಾನಕ್ಕೆ ರಾಜೀನಾಮೆ ನೀಡಬೇಕು, ಮೃತ ಮನಿಷಾಳ ಕುಟುಂಬಕ್ಕೆ ಯುಪಿ ಸರ್ಕಾರ 1 ಕೋಟಿ ರೂಗಳನ್ನು ಪರಿಹಾರವಾಗಿ ನೀಡಬೇಕು ಮತ್ತು ಕುಟುಂಬದ ಎರಡು ಜನ ಸದಸ್ಯರಿಗೆ ಸರ್ಕಾರಿ ನೌಕರಿಯನ್ನು ನೀಡಬೇಕು ಎಂದು ಕರ್ನಾಟಕ ದಲಿತ ಸಂಘರ್ಷ ಸಮಿತಿಯ ಚಿತ್ರದುರ್ಗ ಜಿಲ್ಲಾ ಸಂಚಾಲಕ ಕೆಂಗುಂಟೆ ಜಯ್ಯಪ್ಪ ಆಗ್ರಹಿಸಿದರು. ಉತ್ತರ ಪ್ರದೇಶದ ಹುತ್ರಾಸ್ ನಗರದ ವಾಸಿಯಾದ ವಾಲ್ಮಿಕಿ ಜನಾಂಗಕ್ಕೆ ಸೇರಿದ 19 ವರ್ಷದ ಮನಿಷಾ ಎಂಬ ಯುವತಿಯ ಮೇಲೆ ನಾಲ್ಕುಜನ ಸವರ್ಣಿಯರ ಯುವಕರಿಂದ ಅತ್ಯಾಚಾರ ನಡೆಸಿ ಕ್ರೂರವಾಗಿ ಕೊಲೆ ಮಾಡಿರುವುದನ್ನು ಖಂಡಿಸಿ ಕಾಮುಕರನ್ನು ಗಲ್ಲಿಗೇರಿಸುವಂತೆ ಆಗ್ರಹಿಸಿ ಇಂದು ಹೊಳಲ್ಕೆರೆಯಲ್ಲಿ ಕರ್ನಾಟಕ ದಲಿತ ಸಂಘರ್ಷ ಸಮಿತಿಯಿಂದ ಬೃಹತ್ ಪ್ರತಿಭಟನೆ ನಡೆಯಿತು. ಉತ್ತರ ಪ್ರದೇಶದಲ್ಲಿ ದಲಿತರಿಗೆ ರಕ್ಷಣೆ ಇಲ್ಲದಂತಾಗಿದೆ. ದಲಿತ ವರ್ಗಕ್ಕೆ ಸೇರಿದ ಮನಿಷಾಳನ್ನು ಸೆಪ್ಟಂಬರ್ 14 ರಂದು ಕ್ರೂರವಾಗಿ ನಾಲ್ಕುಜನ ಯುವಕರು ಸಾಮೂಹಿಕವಾಗಿ ಅತ್ಯಾಚಾರ ನಡೆಸಿ ಅವಳ ನಾಲಗೆಯನ್ನು ಕತ್ತರಿಸಿ ಬೆನ್ನುಮೂಳೆಯನ್ನು ಮುರಿದು ಪೈಶಾಚಿಕ ಕೃತ್ಯ ಎಸಗಿದ್ದರೂ ಯುಪಿ ಸರ್ಕಾರ ಕಣ್ಮುಚ್ಚಿ ಕುಳಿತಿದೆ ಈ ಪ್ರಕರಣದ ನೇರ ಹೊಣೆಯನ್ನು ಯುಪಿ ಸರ್ಕಾರದ ಮುಖ್ಯಮಂತ್ರಿ ಯೋಗಿ ಆದಿತ್ಯನಾಥ್ ರಾಜೀನಾಮೆಯನ್ನು ನೀಡಬೇಕು ಇಲ್ಲಾದಿದ್ದರೆ ಪ್ರತಿಭಟನೆಯು ಉಗ್ರ ಸ್ವರೂಪ ತಾಳುತ್ತದೆ ಎಂದು ಜಿಲ್ಲಾ ಸಂಚಾಲಕರಾದ ಕೆಂಗುಂಟೆ ಜಯ್ಯಪ್ಪ ಆಕ್ರೋಶವನ್ನು ವ್ಯಕ್ತಪಡಿಸಿದರು. ಮನಿಷಾ ತನ್ನ ತಾಯಿಯೊಂದಿಗೆ ಹುಲ್ಲು ಕತ್ತರಿಸಲು ಜಮೀನಿಗೆ ಹೋಗುತಿದ್ದಾಗ ಗ್ರಾಮದ ಮೇಲ್ಜಾತಿಗೆ ಸೇರಿದ ಸಂದೀಪ , ರಾಮು, ಲವಕುಶ , ಮತ್ತು ರವಿ , ಇವರುಗಳು ಮನಿಷಾಳ ಮೇಲೆ ದಾಳಿ ನಡೆಸಿ ಸಾಮೂಹಿಕ ಅತ್ಯಾಚಾರ ನಡೆಸಿ ಕೊಲೆಗೆ ಕಾರಣರಾಗಿರುತ್ತಾರೆ. ಇವರುಗಳಿಗೆ ಗಲ್ಲುಶಿಕ್ಷೆ ವಿಧಿಸಬೇಕೆಂದು ಪ್ರತಿಭಟನಕಾರರು ತಾಲೂಕು ಕಚೇರಿ ಎದುರು ಪ್ರತಿಭಟಿಸಿದರು. ಪೋಲೀಸ್ ಇಲಾಖೆಯು ಅತ್ಯಾಚಾರಕ್ಕೀಡಾದ ಸಂತ್ರಸ್ತೆಯ ಮೃತ ದೇಹವನ್ನು ಪೋಷಕರಿಗೆ ನೀಡದೆ ರಾತ್ರೋರಾತ್ರಿ ಬಲವಂತವಾಗಿ ಪೋಲೀಸರೆ ಶವಸಂಸ್ಕಾರ ಮಾಡಿ ಹೀನ ಕೃತ್ಯ ಎಸಗಿದ್ದಾರೆ ಇಲ್ಲಿನ ಪೋಲಿಸರು ಕಾನೂನನ್ನೂ ಮೀರಿ ನಡೆದುಕೊಂಡಿದ್ದಾರೆ. ಆದರೂ ಸಹ ಇವರುಗಳನ್ನು ಅಮಾನತ್ತು ಮಾಡಿರುವುದಿಲ್ಲಾ, ಈ ಎಲ್ಲಾ ರೀತಿಯ ಪ್ರಕರಣಗಳನ್ನು ಗಮನಿಸಿದರೆ ಇಡೀ ಪ್ರಕರಣವನ್ನು ಮುಚ್ಚಿಹಾಕಲು ಪ್ರಯತ್ನಿಸುತಿದೆ, ಶವಸಂಸ್ಕಾರ ಮಾಡಿದ ಎಲ್ಲಾ ಪೋಲೀಸ್ ಅದಿಕಾರಿಗಳನ್ನು ಕೂಡಲೆ ಅಮಾನತು ಮಾಡಬೇಕೆಂದರು. ಪ್ರತಿಭಟನೆ ಪ್ರಮುಖಾಂಶಗಳು ಮನಿಷಾಳ ಅತ್ಯಾಚ್ಯಾರ ಮತ್ತು ಕೊಲೆಗೆ ಸಂಬಮದಿಸಿದಂತೆ ಉತ್ತರಪ್ರದೇಶದ ಮುಖ್ಯಮಂತ್ರಿ ಯೋಗಿ ಆದಿತ್ಯನಾಥ್ ನೇರ ಹೊಣೆಯನ್ನು ಹೊತ್ತು ಮುಖ್ಯಮಂತ್ರಿ ಸ್ಥಾನಕ್ಕೆ ರಾಜೀನಾಮೆಯನ್ನು ನೀಡಬೇಕು. ವಾಲ್ಮೀಕಿ ಜನಾಂಗಕ್ಕೆ ಸೇರಿದ ಮನಿಷಾಳನ್ನು ಬರ್ಬರವಾಗಿ ಸಾಮೂಹಿಕವಾಗಿ ಅತ್ಯಾಚಾರ ಮಾಡಿ ಕೊಲೆಗೆ ಕಾರಣರಾದ ಸಂದೀಪ , ರಾಮು, ಲವಕುಶ , ಮತ್ತು ರವಿ ಇವರುಗಳನ್ನು ಗಲ್ಲಿಗೇರಿಸಬೇಕು. ಅತ್ಯಾಚ್ಯಾರಕೊಳಗಾದ ಮೃತ ಸಂತ್ರಸ್ಥೆಯಾದ ಮನಿಷಾಳ ಕುಟುಂಬಕ್ಕೆ ಯು,ಪಿ ಸರ್ಕಾರ 1 ಕೋಟಿ ರೂಗಳನ್ನು ಪರಿಹಾರವಾಗಿ ನೀಡಬೇಕು. ಮನಿಷಾಳ ಕುಟುಂಬದ ಎರಡು ಜನ ಸದಸ್ಯರಿಗೆ ಸರ್ಕಾರಿ ನೌಕರಿಯನ್ನು ನೀಡಬೇಕು ಎಂದು ಹಕ್ಕೋತ್ತಾಯಗಳನ್ನು ಮಂಡಿಸುತ್ತಾ ತಹಸೀಲ್ದಾರ್ ಮುಖಾಂತರ ರಾಜ್ಯಪಾಲರಿಗೆ ಮನವಿಯನ್ನು ನೀಡಿದರು. ಈ ಸಂಧರ್ಭದಲ್ಲಿ ಜಿಲ್ಲಾ ಸಂಚಾಲಕರಾದ ಕೆಂಗುಂಟೆ ಜಯ್ಯಪ್ಪ , ತಾಲೂಕ್ ಸಂಚಾಲಕಾದ ಪ್ರಸನ್ನಕುಮಾರ್ ದಾಸಿಕಟ್ಟೆ . ಜಿಲ್ಲಾ ಸಂಘಟನ ಸಂಚಾಲಕರುಗಳಾದ ದಿವಾಕರ್ , ಜಿ ಶಿವಪ್ಪ , ಮಂಜಪ್ಪ ವಿಶ್ವನಾಥನಹಳ್ಳಿ , ತಾಲೂಕು ಪದಾದಿಕಾರಿಗಳಾದ ಶ್ರೀನಿವಾಸ್ , ಮಂಜುನಾಥ್ ಉಡುಗೋರೆ ,ರಮೇಶ್ ದುಮ್ಮಿ , ಪ್ರಕಾಶ್ ರಂಗಾಪುರ , ಮಂಜು ಎಮ್ಮಿಗನೂರು ,ತಿಪ್ಪೇಸ್ವಾಮಿ , ನಿಂಗರಾಜ್ ,ವಿಜಯ್ ಕುಮಾರ್, ವಿಜಯ್ ಇನ್ನಿತರರು ಈ ಸಂದರ್ಭದಲ್ಲಿ ಉಪಸ್ಥಿತರಿದ್ದರು. ಇದನ್ನೂ ಓದಿ ಯುಪಿ ಪೊಲೀಸರ ದುರ್ವರ್ತನೆ ಸಿಎಂ ಯೋಗಿ ಆದಿತ್ಯನಾಥ್ ಬೆಲೆ ತೆರಬೇಕಾಗುತ್ತದೆ : ಸಿದ್ದರಾಮಯ್ಯ ಎಚ್ಚರಿಕೆ https:www.suddidina.comdailynewsuppoliceandrahulgandhi